ประกาศกรมสรรพสามิตเรื่องหลักเกณฑ์ วิธีการ และเงื่อนไขการขอคืนภาษีที่ได้เสียไว้แล้วสำหรับสินค้าที่พิสูจน์ได้ว่าเสียหายหรือเสื่อมคุณภาพจนใช้การไม่ได้พ.ศ. ๒๕๖๐[๑] เพื่อให้การคืนภาษีที่ได้เสียไว้แล้วสำหรับสินค้าที่พิสูจน์ได้ว่าเสียหายหรือเสื่อมคุณภาพจนใช้การไม่ได้เป็นไปอย่างมีประสิทธิภาพ มีมาตรฐาน โปร่งใส และเป็นธรรมอาศัยอำนาจตามความในวรรคสาม ของมาตรา ๑๑๐แห่งพระราชบัญญัติภาษีสรรพสามิต พ.ศ. ๒๕๖๐ อธิบดีกรมสรรพสามิต จึงกำหนดหลักเกณฑ์วิธีการ และเงื่อนไขการขอคืนภาษีที่ได้เสียไว้แล้วสำหรับสินค้าที่พิสูจน์ได้ว่าเสียหายหรือเสื่อมคุณภาพจนใช้การไม่ได้ โดยออกประกาศไว้ ดังต่อไปนี้ข้อ ๑ ในประกาศนี้สินค้า หมายความว่า แบตเตอรี่เครื่องดื่ม หรือสุราผู้ขอคืนภาษี หมายความว่าผู้ประกอบอุตสาหกรรม หรือผู้นำเข้าสรรพสามิตพื้นที่ต้นทาง หมายความว่า สรรพสามิตพื้นที่แห่งท้องที่ที่โรงอุตสาหกรรมหรือสถานประกอบการของผู้ขอคืนภาษีตั้งอยู่ข้อ ๒ ให้ผู้ขอคืนภาษีที่ประสงค์จะขอคืนภาษีที่เสียไว้แล้วสำหรับสินค้าที่พิสูจน์ได้ว่าเสียหายหรือเสื่อมคุณภาพจนใช้การไม่ได้ยื่นคำขอคืนภาษี ตามแบบ ภส. ๐๕-๑๓ ท้ายประกาศนี้ พร้อมแจ้งลักษณะความเสียหายหรือเสื่อมคุณภาพของสินค้าจนใช้การไม่ได้และสถานที่เก็บสินค้าต่อสรรพสามิตพื้นที่พร้อมด้วยเอกสารหรือหลักฐานที่กำหนดไว้ในแบบคำขอคืนภาษีณ สำนักงานสรรพสามิตพื้นที่ต้นทางกรณีการขอคืนภาษีสำหรับเครื่องดื่มหรือสุราที่มีวัตถุหรือสสารอันตรายเจือปนหรือสุราที่มีแรงแอลกอฮอล์หรือคุณลักษณะทางเคมี หรือวัตถุเจือปนอาหารหรือสารปนเปื้อนไม่เป็นไปตามมาตรฐานผลิตภัณฑ์อุตสาหกรรมสุราที่ออกตามกฎหมายว่าด้วยมาตรฐานผลิตภัณฑ์อุตสาหกรรมให้ผู้ขอคืนภาษีเก็บตัวอย่างเครื่องดื่มหรือสุราดังกล่าว ส่งให้กลุ่มวิเคราะห์สินค้าและของกลางกรมสรรพสามิตตรวจวิเคราะห์โดยให้ระบุวันเดือนปีที่ผลิตหรือรหัสรุ่นที่บรรจุของตัวอย่างเครื่องดื่มหรือสุรานั้นเพื่อประกอบการยื่นคำขอคืนภาษีด้วยข้อ ๓ เมื่อสำนักงานสรรพสามิตพื้นที่ต้นทางได้รับคำขอคืนภาษีแล้วให้เจ้าพนักงานสรรพสามิตตรวจสอบรายละเอียดในแบบคำขอและเอกสารหรือหลักฐานว่ามีความถูกต้องและครบถ้วนหรือไม่ในกรณีที่เจ้าพนักงานสรรพสามิตตรวจสอบแล้วเห็นว่า รายละเอียดในคำขอเอกสารหรือหลักฐานไม่ถูกต้องหรือไม่ครบถ้วนให้เจ้าพนักงานสรรพสามิตแจ้งเป็นหนังสือให้ผู้ขอคืนภาษีแก้ไขเพิ่มเติมคำขอหรือจัดส่งเอกสารหรือหลักฐานให้ถูกต้องและครบถ้วนภายในระยะเวลาที่เจ้าพนักงานสรรพสามิตกำหนด ทั้งนี้ระยะเวลาที่เจ้าพนักงานสรรพสามิตกำหนดต้องไม่น้อยกว่า ๗ วันในกรณีที่ผู้ขอคืนภาษีไม่แก้ไขเพิ่มเติมคำขอหรือไม่จัดส่งเอกสารหรือหลักฐานให้ถูกต้องและครบถ้วนภายในกำหนดเวลาตามวรรคสองให้ถือว่าผู้ยื่นคำขอละทิ้งคำขอและให้เจ้าพนักงานสรรพสามิตแจ้งเป็นหนังสือให้ผู้ยื่นคำขอทราบในกรณีที่เจ้าพนักงานสรรพสามิตตรวจสอบแล้วเห็นว่า รายละเอียดในคำขอเอกสารและหลักฐานถูกต้องและครบถ้วน ให้เจ้าพนักงานสรรพสามิตเสนอคำขอพร้อมด้วยเอกสารหรือหลักฐานที่เกี่ยวข้องต่อสรรพสามิตพื้นที่ต้นทางเพื่อพิจารณาต่อไปข้อ ๔ ให้สรรพสามิตพื้นที่ต้นทางแจ้งให้สรรพสามิตพื้นที่แห่งท้องที่ที่สถานที่เก็บสินค้าตั้งอยู่ แต่งตั้งเจ้าพนักงานสรรพสามิต จำนวน ๓ รายเพื่อตรวจสอบการพิสูจน์ลักษณะความเสียหายหรือเสื่อมคุณภาพของสินค้าจนใช้การไม่ได้ว่าเป็นไปตามกฎกระทรวงกำหนดสินค้าที่มีสิทธิขอคืนภาษีและการพิสูจน์ลักษณะความเสียหายหรือเสื่อมคุณภาพของสินค้าจนใช้การไม่ได้พ.ศ. ๒๕๖๐ หรือไม่ให้เจ้าพนักงานสรรพสามิตตามวรรคหนึ่งตรวจสอบการพิสูจน์ลักษณะความเสียหายหรือเสื่อมคุณภาพของสินค้าจนใช้การไม่ได้ หากเห็นว่าถูกต้องและผู้ขอคืนภาษีประสงค์จะทำลายสินค้าณ สถานที่ดังกล่าว ให้แจ้งผู้ขอคืนภาษีให้ทำลายสินค้าตามวิธีการที่กำหนดในข้อ ๕และจัดทำบันทึกการตรวจสอบสินค้าและบันทึกควบคุมการทำลายสินค้าเพื่อให้สรรพสามิตพื้นที่แห่งท้องที่ที่สถานที่เก็บสินค้าตั้งอยู่เสนอให้สรรพสามิตพื้นที่ต้นทางพิจารณาคืนภาษีต่อไปกรณีผู้ขอคืนภาษีประสงค์จะทำลายสินค้า ณ สถานที่อื่นให้เจ้าพนักงานสรรพสามิตตามวรรคสอง จัดทำบันทึกการตรวจสอบสินค้าเพื่อให้สรรพสามิตพื้นที่แห่งท้องที่ที่สถานที่เก็บสินค้าตั้งอยู่เสนอให้สรรพสามิตพื้นที่ต้นทางแจ้งให้สรรพสามิตพื้นที่แห่งท้องที่ที่สถานที่จะทำลายสินค้าตั้งอยู่แต่งตั้งเจ้าพนักงานสรรพสามิต จำนวน ๓ ราย เพื่อควบคุมการทำลายสินค้าตามวิธีการที่กำหนดในข้อ ๕ และจัดทำบันทึกควบคุมการทำลายสินค้าเพื่อให้สรรพสามิตพื้นที่แห่งท้องที่ที่สถานที่ทำลายสินค้าตั้งอยู่เสนอให้สรรพสามิตพื้นที่ต้นทางพิจารณาคืนภาษีต่อไปกรณีผู้ขอคืนภาษีประสงค์จะส่งสินค้าให้ผู้ประกอบกิจการบำบัดและกำจัดสิ่งปฏิกูลหรือวัสดุที่ไม่ใช้แล้วซึ่งได้รับอนุญาตจากกรมโรงงานอุตสาหกรรมนำไปทำลายให้เจ้าพนักงานสรรพสามิตตามวรรคหนึ่งจัดทำบันทึกการตรวจสอบสินค้าจำนวนสองฉบับ มอบให้ผู้ขอคืนภาษีหนึ่งฉบับอีกหนึ่งฉบับมอบให้สรรพสามิตพื้นที่ต้นทางและให้ผู้ขอคืนภาษียื่นหลักฐานการส่งมอบและการทำลายสินค้าซึ่งผู้ประกอบกิจการบำบัดและกำจัดสิ่งปฏิกูลหรือวัสดุที่ไม่ใช้แล้วนำไปทำลายต่อสรรพสามิตพื้นที่ต้นทางเพื่อเป็นหลักฐานในการตรวจสอบการขอคืนภาษีต่อไปข้อ ๕ การทำลายสินค้าให้ใช้วิธีการดังต่อไปนี้๕.๑ กรณีเครื่องดื่มและสุรา(๑) ให้ทุบทำลาย บดทำลายโดยเครื่องจักรโดยจะต้องไม่ส่งผลกระทบต่อสิ่งแวดล้อม(๒) ให้ฝังกลบหรือเผาทำลายตามหลักเกณฑ์และเงื่อนไขที่กรมโรงงานอุตสาหกรรมกำหนด(๓) ให้ผู้ประกอบกิจการบำบัดและกำจัดสิ่งปฏิกูลหรือวัสดุที่ไม่ใช้แล้วซึ่งได้รับอนุญาตจากกรมโรงงานอุตสาหกรรมเป็นผู้ทำลาย(๔) ให้เทออกจากภาชะบรรจุเพื่อทิ้งโดยจะต้องไม่ส่งผลกระทบต่อสิ่งแวดล้อมหรือกรณีสุราให้เทออกจากภาชนะบรรจุภายในโรงอุตสาหกรรมสุราเพื่อนำไปกลั่นหรือปรับปรุงคุณภาพใหม่(๕) วิธีการอื่น ๆที่ได้รับอนุญาตจากสรรพสามิตพื้นที่แห่งท้องที่ที่สถานที่ทำลายสินค้าตั้งอยู่๕.๒ กรณีแบตเตอรี่(๑) ให้ใช้วิธีตาม (๑) - (๓) ของข้อ ๕.๑(๒) ให้ผ่าแยกเป็นส่วนๆโดยจะต้องไม่ส่งผลกระทบต่อสิ่งแวดล้อม(๓) วิธีการอื่น ๆ ที่ได้รับอนุญาตจากสรรพสามิตพื้นที่แห่งท้องที่ที่สถานที่ทำลายสินค้าตั้งอยู่ข้อ ๖ ให้สรรพสามิตพื้นที่ต้นทางพิจารณาคำขอคืนภาษีพร้อมเอกสารหรือหลักฐานบันทึกการตรวจสอบสินค้า และบันทึกการควบคุมการทำลายสินค้าเมื่อเห็นว่าถูกต้อง ให้มีคำสั่งคืนภาษีต่อไปข้อ ๗ การใดอยู่ระหว่างขั้นตอนการดำเนินการเกี่ยวกับการขอคืนภาษีที่ได้เสียไว้แล้วสำหรับสินค้าเครื่องดื่ม แบตเตอรี่ หรือสุราที่พิสูจน์ได้ว่าเสียหายหรือเสื่อมคุณภาพจนใช้การไม่ได้ตามพระราชบัญญัติภาษีสรรพสามิต พ.ศ. ๒๕๒๗ หรือพระราชบัญญัติสุรา พ.ศ. ๒๔๙๓แล้วแต่กรณี ให้ดำเนินการตามกฎหมายดังกล่าวต่อไปจนแล้วเสร็จการดำเนินการใด ๆเกี่ยวกับการขอคืนภาษีที่ได้เสียไว้แล้วสำหรับสินค้าเครื่องดื่ม แบตเตอรี่หรือสุราที่พิสูจน์ได้ว่าเสียหายหรือเสื่อมคุณภาพจนใช้การไม่ได้ตามพระราชบัญญัติภาษีสรรพสามิต พ.ศ. ๒๕๒๗ หรือพระราชบัญญัติสุรา พ.ศ. ๒๔๙๓แล้วแต่กรณีซึ่งผู้ขอคืนภาษีได้รับอนุมัติหรืออนุญาตจากกรมสรรพสามิตอยู่ก่อนวันที่ประกาศนี้ใช้บังคับให้เป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้หรือจนกว่าจะมีคำสั่งยกเลิกหรือเปลี่ยนแปลงข้อ ๘ ประกาศนี้ให้ใช้บังคับตั้งแต่วันที่ ๑๖ กันยายนพ.ศ. ๒๕๖๐ เป็นต้นไปประกาศ ณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตเอกสารแนบท้าย๑. คำขอคืนภาษีที่ได้เสียไว้แล้วสำหรับสินค้าที่พิสูจน์ได้ว่าเสียหายหรือเสื่อมคุณภาพจนใช้การไม่ได้ตามมาตรา ๑๑๐ แห่งพระราชบัญญัติภาษีสรรพสามิต พ.ศ. ๒๕๖๐ (ภส.๐๕ - ๑๓)(ดูข้อมูลจากภาพกฎหมาย)พัชรภรณ์/จัดทำ๑ตุลาคม ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ๑๑๙ ง/หน้า ๑๗๔ (เล่มที่ ๑)/๒๔ พฤษภาคม๒๕๖๑